title: 2009/846/EY: Komission päätös, tehty 20 päivänä lokakuuta 2009 , turvaluokiteltujen tietojen turvaamista ja vaihtoa koskevan hallinnollisen sopimuksen tekemisestä Euroopan komission ja GNSS:n Euroopan valvontaviranomaisen välillä

text:
               20.11.2009

               FI

               Euroopan unionin virallinen lehti

               L 306/39

         KOMISSION PÄÄTÖS,
   tehty 20 päivänä lokakuuta 2009,
   turvaluokiteltujen tietojen turvaamista ja vaihtoa koskevan hallinnollisen sopimuksen tekemisestä Euroopan komission ja GNSS:n Euroopan valvontaviranomaisen välillä
   (2009/846/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eurooppalaisten satelliittinavigointiohjelmien (EGNOS ja Galileo) toteuttamisesta 9 päivänä heinäkuuta 2008 annetun Euroopan parlamentin ja neuvoston asetuksen (EY) N:o 683/2008 (1) ja erityisesti sen 13 artiklan,
   sekä katsoo seuraavaa:

               (1)

               Asetuksen (EY) N:o 683/2008 12 artiklan 1 kohdan mukaan näiden kahden ohjelman julkinen hallinnointi perustuu periaatteeseen, jonka mukaan vastuualueet jaetaan selkeästi komission edustaman yhteisön, neuvoston asetuksella (EY) N:o 1321/2004 (2) perustetun maailmanlaajuisen satelliittinavigointijärjestelmän (GNSS) Euroopan valvontaviranomaisen ja Euroopan avaruusjärjestön välillä, komission vastatessa ohjelmien hallinnoinnista.

               (2)

               Eurooppalaisten satelliittinavigaatio-ohjelmien turvallisuuskysymysten hallinnointia koskevassa asetuksen (EY) N:o 683/2008 13 artiklassa säädetään erityisesti, että komissio hallinnoi näiden ohjelmien tuloksina syntyvien kahden järjestelmän kaikkia turvallisuuteen liittyviä kysymyksiä.

               (3)

               Asetuksen 16 artiklassa säädetään muun muassa, että GNSS:n Euroopan valvontaviranomainen huolehtii ohjelmien turvallisuuden osalta komission antamien suuntaviivojen mukaisesti turvallisuusjärjestelyjen hyväksymisestä ja Galileon turvallisuuskeskuksen toiminnasta.

               (4)

               Komissiolle ja GNSS:n Euroopan valvontaviranomaiselle edellä mainituilla säännöksillä Galileo- ja EGNOS-ohjelmien puitteissa osoitetut tehtävät edellyttävät turvaluokiteltujen tietojen vaihtoa näiden kahden elimen välillä. Ne edellyttävät myös turvaluokiteltujen tietojen vaihtoa komission välityksellä toisaalta GNSS:n Euroopan valvontaviranomaisen ja toisaalta Euroopan avaruusjärjestön, neuvoston ja jäsenvaltioiden välillä.

               (5)

               Komissio muutti sisäisiä menettelysääntöjään tekemällään päätöksellä 2001/844/EY, EHTY, Euratom (3), ja lisäsi niihin turvallisuutta koskevia perusperiaatteita ja vähimmäisvaatimuksia koskevat säännöt, joita sovelletaan erityisesti Euroopan unionin turvaluokiteltuihin tietoihin.

               (6)

               Asetuksen (EY) N:o 1321/2004 20 artiklassa säädetään, että GNSS:n Euroopan valvontaviranomainen soveltaa päätöksessä 2001/844/EY, EHTY, Euratom mainittuja turvallisuusperiaatteita. Tämä koskee erityisesti turvaluokiteltujen tietojen vaihdosta, käsittelystä ja tallentamisesta annettuja säännöksiä.

               (7)

               Tällä hetkellä ei ole olemassa sääntökehystä, joka mahdollistaisi turvaluokiteltujen tietojen vaihdon komission ja GNSS:n Euroopan valvontaviranomaisen välillä tai komission välityksellä toisaalta GNSS:n Euroopan valvontaviranomaisen ja toisaalta Euroopan avaruusjärjestön, neuvoston ja jäsenvaltioiden välillä.

               (8)

               On siis tarpeen tehdä komission ja GNSS:n Euroopan valvontaviranomaisen välillä sopimus turvaluokiteltujen tietojen turvaamisesta ja vaihdosta. Tällainen sopimus on neuvoteltu komission ja GNSS:n Euroopan valvontaviranomaisen välillä, ja se olisi hyväksyttävä ja allekirjoitettava,

         ON PÄÄTTÄNYT SEURAAVAA:
   1 artikla
   Hyväksytään Euroopan komission ja GNSS:n Euroopan valvontaviranomaisen välinen turvaluokiteltujen tietojen turvaamista ja vaihtoa koskeva sopimus.
   Sopimuksen teksti on tämän päätöksen liitteenä.
   2 artikla
   Valtuutetaan Euroopan komission energian ja liikenteen pääosaston pääjohtaja allekirjoittamaan sopimus komission nimissä.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 20 päivänä lokakuuta 2009.

            Komission puolesta

         Antonio TAJANI

            Varapuheenjohtaja

      (1)  EUVL L 196, 24.7.2008, s. 1.

      (2)  EUVL L 246, 20.7.2004, s. 1.

      (3)  EYVL L 317, 3.12.2001, s. 1.
   LIITE

      Euroopan komission ja GNSS:n Euroopan valvontaviranomaisen välinen turvaluokiteltujen tietojen turvaamista ja vaihtoa koskeva sopimus
      EUROOPAN KOMISSIO,
      jäljempänä ’komissio’, jota edustaa energian ja liikenteen pääosaston pääjohtaja,
      sekä
      GNSS:N EUROOPAN VALVONTAVIRANOMAINEN,
      jäljempänä ’GSA’, jota edustaa sen toiminnanjohtaja,
      jäljempänä ’osapuolet’ tai ’osapuoli’, jotka
      OTTAVAT HUOMIOON Euroopan yhteisön perustamissopimuksen,
      OTTAVAT HUOMIOON eurooppalaisten satelliittinavigointiohjelmien (EGNOS ja Galileo) toteuttamisesta 9 päivänä heinäkuuta 2008 annetun Euroopan parlamentin ja neuvoston asetuksen (EY) N:o 683/2008,
      OTTAVAT HUOMIOON eurooppalaisten satelliittinavigointiohjelmien hallintorakenteista 12 päivänä heinäkuuta 2004 annetun neuvoston asetuksen (EY) N:o 1321/2004,
      OTTAVAT HUOMIOON 29 päivänä marraskuuta 2001 tehdyn komission päätöksen 2001/844/EY, EHTY, Euratom, komission sisäisten menettelysääntöjen muuttamisesta,
      KATSOVAT, että eurooppalaisten satelliittinavigointiohjelmien EGNOSin ja Galileon yhteydessä on jatkuva tarve vaihtaa osapuolten välillä turvaluokiteltuja tietoja;
      TOTEAVAT, että täysipainoinen ja tehokas neuvonpito ja yhteistyö voivat edellyttää osapuolten turvaluokiteltujen tietojen saamista käyttöön sekä turvaluokiteltujen tietojen vaihtoa osapuolten kesken;
      OVAT TIETOISIA siitä, että tällainen turvaluokiteltujen tietojen käyttöön saaminen ja vaihto edellyttävät asianmukaisia turvatoimia,
      OVAT SOPINEET SEURAAVAA:
      1 artikla
      Tässä sopimuksessa tarkoitetaan:

                  a)

                  ’turvaluokitelluilla tiedoilla’ tietoja (jotka voidaan välittää missä tahansa muodossa) tai aineistoa, asiakirjat mukaan luettuina, jotka jokin osapuoli on määritellyt sellaisiksi, että ne on suojattava luvattomalta ilmitulolta, ja joille on annettu tätä tarkoittava turvaluokitus;

                  b)

                  ’tiedot luovuttavalla osapuolella’ osapuolta, jolta toiselle osapuolelle eli vastaanottavalle osapuolelle toimitetut tai ilmaistut turvaluokitellut tiedot ovat peräisin;

                  c)

                  ’vastaanottavalla osapuolella’ osapuolta, joka ottaa vastaan turvaluokiteltuja tietoja toiselta osapuolelta, jolta turvaluokitellut tiedot ovat peräisin;

                  d)

                  ’turvallisuussäännöillä’ komission päätöstä 2001/844/EY, EHTY, Euratom, sellaisena kuin sitä sovelletaan kuhunkin osapuoleen, sekä kunkin osapuolen omia menettelyjä ja sääntöjä.

            2 artikla
      Tätä sopimusta sovelletaan turvaluokiteltuihin tietoihin, joita yksi osapuoli toimittaa toiselle tai joita osapuolet vaihtavat keskenään omien turvallisuussääntöjensä mukaisesti eurooppalaisten satelliittinavigointiohjelmien (EGNOS ja Galileo) tarpeita varten.
      3 artikla
      Kumpikin osapuoli:

                  a)

                  suojaa ja turvaa osapuolen toiselle osapuolelle toimittamat tai niiden välillä vaihdetut tämän sopimuksen soveltamisalaan kuuluvat turvaluokitellut tiedot;

                  b)

                  valvoo, että tämän sopimuksen nojalla toimitetut tai vaihdetut turvaluokitellut tiedot säilyttävät sen turvaluokituksen, jonka tiedot luovuttanut osapuoli on niille antanut. Vastaanottava osapuoli suojaa ja turvaa tällaiset turvaluokitellut tiedot 9 artiklan mukaisesti luotavissa turvajärjestelyissä kuvatulla tavalla noudattaen niitä omien turvallisuussääntöjensä määräyksiä, jotka koskevat tietoja, joilla on vastaava turvaluokitus;

                  c)

                  ei käytä tämän sopimuksen soveltamisalaan kuuluvia turvaluokiteltuja tietoja muihin kuin tiedot luovuttaneen osapuolen määrittelemiin tarkoituksiin;

                  d)

                  ei ilman tiedot luovuttaneen osapuolen etukäteissuostumusta ilmaise tämän sopimuksen soveltamisalaan kuuluvia turvaluokiteltuja tietoja kolmansille osapuolille, lukuun ottamatta 4 artiklan 4 ja 5 kohdassa mainittuja;

                  e)

                  kieltää tällaisten turvaluokiteltujen tietojen käyttömahdollisuuden muilta henkilöiltä kuin niiltä, joiden on tunnettava nämä tiedot ja joille on tapauksen mukaan tehty tarvittavan tason turvallisuusselvitys.

            4 artikla
      1.   Tiedot luovuttava osapuoli voi toimittaa tai ilmaista turvaluokiteltuja tietoja vastaanottavalle osapuolelle ehdolla, että vastaanottava osapuoli saa levittää tietoa ainoastaan tiedot luovuttavan osapuolen luvalla.
      2.   Turvaluokiteltujen tietojen luovuttaminen tai ilmaiseminen muille kuin tämän sopimuksen 4 ja 5 artiklassa tarkoitetuille vastaanottajille edellyttää vastaanottavan osapuolen päätöstä, joka tehdään tiedot luovuttavan osapuolen annettua turvasäännöissään määritellyn kirjallisen suostumuksensa ehdolla, että vastaanottava osapuoli saa levittää tietoa ainoastaan tiedot luovuttavan osapuolen luvalla.
      3.   Edellä olevaa 1 ja 2 kohtaa sovellettaessa tietojen automaattinen luovuttaminen muille kuin tämän sopimuksen 4 ja 5 artiklassa tarkoitetuille vastaanottajille on mahdollista ainoastaan, jos osapuolet ovat sopineet menettelyistä, joita sovelletaan sellaisiin tietoihin, jotka ovat olennaisia niiden operatiivisten tarpeiden kannalta.
      4.   Komissio voi luovuttaa automaattisesti GSA:lta peräisin olevat turvaluokitellut tiedot Euroopan avaruusjärjestölle (ESA), neuvostolle ja jäsenvaltioille.
      5.   Komissio pyrkii sopimaan ESA:n, neuvoston ja jäsenvaltioiden kanssa järjestelyistä, joiden mukaan ESA:lta, neuvostolta ja jäsenvaltioilta peräisin olevia turvaluokiteltuja tietoja voidaan luovuttaa automaattisesti GSA:lle.
      5 artikla
      1.   Osapuolet varmistavat, että niillä on käytössä turvajärjestelmä ja turvatoimia, jotka perustuvat kunkin osapuolen turvallisuussäännöissä määrättyihin perusperiaatteisiin ja turvallisuutta koskeviin vähimmäisvaatimuksiin, ja jotka otetaan huomioon 9 artiklan mukaisesti luotavissa järjestelyissä, jotta varmistetaan, että tämän sopimuksen soveltamisalaan kuuluviin turvaluokiteltuihin tietoihin sovelletaan samantasoista suojaa.
      2.   Osapuolet antavat toisilleen apua tämän sopimuksen soveltamisalaan kuuluvien turvaluokiteltujen tietojen turvaamista sekä yhteisiä turvallisuusetuja koskevissa asioissa. Turvajärjestelyjen tehokkuuden arvioimiseksi tämän sopimuksen 9 artiklassa tarkoitetut viranomaiset kuulevat toisiaan turvallisuutta koskevissa kysymyksissä ja suorittavat vastavuoroisesti turvatarkastuksia kyseisessä artiklassa määriteltyjen vastuualueidensa puitteissa.
      3.   Ennen tämän sopimuksen soveltamisalaan kuuluvien turvaluokiteltujen tietojen toimittamista tai vaihtamista on 9 artiklassa tarkoitettujen asiasta vastaavien turvallisuusviranomaisten ilmoitettava olevansa yhtä mieltä siitä, että vastaanottava osapuoli kykenee suojaamaan ja turvaamaan kyseiset tiedot tavalla, joka on kyseisen artiklan mukaisesti luotavien järjestelyjen mukainen.
      6 artikla
      Osapuolet varmistavat, että kaikille sellaisille henkilöille, joiden on virkatehtäviensä hoitamiseksi saatava käyttöönsä tämän sopimuksen mukaisesti toimitettuja tai vaihdettuja turvaluokiteltuja tietoja, tai joilla voi tehtävänsä tai asemansa perusteella olla oikeus saada kyseisiä tietoja käyttöönsä, on tarvittaessa tehty asianmukainen turvallisuusselvitys ennen kuin turvaluokitellut tiedot annetaan heidän käyttöönsä.
      Turvallisuusselvitystä koskevien menettelyjen on oltava sellaiset, että niillä voidaan selvittää, voidaanko tietylle henkilölle hänen uskollisuutensa ja luotettavuutensa huomioon ottaen antaa oikeus saada turvaluokiteltuja tietoja käyttöönsä.
      7 artikla
      1.   Tätä sopimusta sovellettaessa:

                  a)

                  komissiolle tarkoitettu kirjeenvaihto lähetetään komission pääsihteeristön keskusrekisteriin seuraavaan osoitteeseen:

                              European Commission

                              Secretariat-General

                              1049 Brussels

                              Belgium

                  b)

                  GSA:n kirjeenvaihto lähetetään seuraavaan osoitteeseen:

                              GSA

                              Local Security Officer

                              Rue de la Loi 56

                              1049 Brussel

                              Belgium

            2.   Poiketen 1 kohdasta voidaan osapuolen kirjeenvaihto, joka vain tietyillä kyseisen osapuolen toimivaltaisilla virkamiehillä, elimillä tai yksiköillä on oikeus saada käyttöönsä, operatiivisista syistä osoittaa tietyille toisen osapuolen toimivaltaisille virkamiehille, elimille tai yksiköille, jotka on erikseen nimetty vastaanottajiksi, ja antaa se vain näiden yksinomaiseen käyttöön, ottaen huomioon näiden toimivaltuudet ja noudattaen periaatetta, että tietoihin voivat tutustua ainoastaan ne, jotka niitä todella tarvitsevat. Tässä tapauksessa:

                  a)

                  komission osalta GSA toimittaa tällaisen kirjeenvaihdon suoraan komission toimihenkilöitä, elimiä ja yksikköjä palvelevaan paikalliseen rekisterikeskukseen, tai se toimitetaan komission [pääsihteeristön rekisterikeskuksen] välityksellä, jos toimihenkilöillä, elimillä tai vastaanottavilla yksiköillä ei ole käytössään paikallista rekisterikeskusta.

                  b)

                  GSA:n osalta tällainen kirjeenvaihto toimitetaan GSA:n turvallisuusyksikön välityksellä.

            8 artikla
      GSA:n toiminnanjohtaja ja komission turvallisuuslinjan johtaja valvovat tämän sopimuksen soveltamista.
      9 artikla
      1.   Tämän sopimuksen täytäntöön panemiseksi 2 ja 3 kohdassa nimetyt viranomaiset sopivat turvajärjestelyistä tämän sopimuksen nojalla toimitettujen tai vaihdettujen turvaluokiteltujen tietojen vastavuoroista turvaamista ja suojaamista koskevien normien vahvistamiseksi.
      2.   GSA:n turvallisuusyksikkö laatii GSA:n toiminnanjohtajan alaisuudessa turvajärjestelyt tämän sopimuksen nojalla GSA:lle toimitettujen tai sen kanssa vaihdettujen turvaluokiteltujen tietojen turvaamiseksi ja suojaamiseksi.
      3.   Komission turvallisuuslinja, joka toimii turvallisuusasioista vastaavan Euroopan komission jäsenen alaisuudessa, laatii turvajärjestelyt tämän sopimuksen nojalla toimitettujen tai vaihdettujen turvaluokiteltujen tietojen suojaamiseksi ja turvaamiseksi Euroopan komissiossa ja sen tiloissa.
      4.   GSA:n osalta 1 kohdassa tarkoitetut turvajärjestelyt hyväksyy GSA:n hallintoneuvosto.
      10 artikla
      Edellä 9 artiklassa tarkoitetut viranomaiset ottavat käyttöön menettelyt, joita noudatetaan silloin, kun tämän sopimuksen soveltamisalaan kuuluvia turvaluokiteltuja tietoja on todistettavasti vaarannettu tai kun näin epäillään tapahtuneen. Menettelyihin kuuluu olosuhteista ja toteutetuista toimista ilmoittaminen toiselle osapuolelle.
      11 artikla
      Kumpikin osapuoli vastaa omista kustannuksistaan, jotka aiheutuvat tämän sopimuksen täytäntöönpanosta.
      12 artikla
      Kaikki tämän sopimuksen tulkintaa tai soveltamista koskevat mahdolliset kiistat komission ja GSA:n välillä ratkaistaan osapuolten välisin neuvotteluin.
      13 artikla
      1.   Tämä sopimus tulee voimaan sen kuukauden ensimmäisenä päivänä, joka seuraa osapuolten toisilleen antamaa ilmoitusta siitä, että ne ovat saattaneet päätökseen tarvittavat sisäiset menettelyt.
      2.   Kumpikin osapuoli ilmoittaa toiselle osapuolelle kaikista mahdollisista sääntöjään koskevista muutoksista, jotka voisivat vaikuttaa tässä sopimuksessa tarkoitettuun turvaluokiteltujen tietojen suojaan.
      3.   Tätä sopimusta voidaan jommankumman osapuolen pyynnöstä tarkastella uudelleen mahdollisten muutosten harkitsemiseksi.
      4.   Tämän sopimuksen muutokset on tehtävä kirjallisesti osapuolten yhteisellä sopimuksella. Sopimus tulee voimaan sen jälkeen, kun osapuolet ovat toimittaneet toisilleen 1 kohdassa määrätyt kirjalliset ilmoitukset.
      5.   Tämä sopimus on voimassa toistaiseksi. Kumpi tahansa osapuoli voi irtisanoa tämän sopimuksen ilmoittamalla siitä kirjallisesti toiselle osapuolelle. Irtisanominen tulee voimaan kuusi kuukautta sen jälkeen, kun toinen osapuoli on vastaanottanut kyseisen ilmoituksen. Se ei kuitenkaan vaikuta tämän sopimuksen nojalla aikaisemmin sovittuihin velvollisuuksiin. Erityisesti kaikki turvaluokitellut tiedot, jotka on toimitettu tai vaihdettu tämän sopimuksen nojalla, on edelleen suojattava tämän sopimuksen määräysten mukaisesti siihen asti, kunnes vastaanottava osapuoli luovuttaa tiedot ne luovuttaneelle osapuolelle sen pyynnöstä.
      6.   Tämä sopimus on laadittu kahtena englanninkielisenä kappaleena.

         Tämän vakuudeksi alla mainitut täysivaltaiset edustajat ovat allekirjoittaneet tämän sopimuksen.
         Tehty Brysselissä 11 päivänä marraskuuta 2009.

               Komission puolesta

               Pääjohtaja

            Matthias RUETE

               GNSS:n Euroopan valvontaviranomaisen puolesta

               Toiminnanjohtaja

            Pedro PEDREIRA


title: Komission päätös (EU) 2015/669, annettu 24 päivänä huhtikuuta 2015, jäsenvaltioiden neuvoston direktiivin 94/57/EY mukaisesti ilmoittamia tunnustettuja järjestöjä koskevan luettelon julkaisemisesta tehdyn päätöksen 2007/421/EY kumoamisesta (tiedoksiannettu numerolla C(2015) 2596)

text:
               29.4.2015

               FI

               Euroopan unionin virallinen lehti

               L 110/24

         KOMISSION PÄÄTÖS (EU) 2015/669,
   annettu 24 päivänä huhtikuuta 2015,
   jäsenvaltioiden neuvoston direktiivin 94/57/EY mukaisesti ilmoittamia tunnustettuja järjestöjä koskevan luettelon julkaisemisesta tehdyn päätöksen 2007/421/EY kumoamisesta

         (tiedoksiannettu numerolla C(2015) 2596)

   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon alusten tarkastamis- ja katsastamislaitoksia koskevista yhteisistä säännöistä ja standardeista 23 päivänä huhtikuuta 2009 annetun Euroopan parlamentin ja neuvoston asetuksen (EY) N:o 391/2009 (1) ja erityisesti sen 4 artiklan 5 kohdan,
   sekä katsoo seuraavaa:

               (1)

               Komission päätöksessä 2007/421/EY (2) säädetään, että energian ja liikenteen pääosaston pääjohtajan on julkaistava Euroopan unionin virallisessa lehdessä ajantasainen luettelo direktiivin 94/57/EY (3) mukaisesti hyväksytyistä laitoksista vuosittain 1 päivään heinäkuuta mennessä.

               (2)

               Direktiivi 94/57/EY laadittiin uudelleen kahdesta erillisestä yhteisön säädöksestä eli Euroopan parlamentin ja neuvoston direktiivistä 2009/15/EY (4) ja asetuksesta (EY) N:o 391/2009. Kyseinen asetus sisältää säännöksiä, jotka koskevat hyväksyttyjen laitosten luettelon laatimista ja ajantasaistamista.

               (3)

               Asetuksen (EY) N:o 391/2009 4 artiklan 5 kohdan mukaan komissio laatii ja saattaa säännöllisesti ajan tasalle luettelon mainitun artiklan mukaisesti hyväksytyistä laitoksista ja luettelo julkaistaan Euroopan unionin virallisessa lehdessä.

               (4)

               Sen vuoksi päätös 2007/421/EY olisi vanhentuneena kumottava ja julkaistava säännöllisin väliajoin Euroopan unionin virallisessa lehdessä ajantasainen luettelo asetuksen (EY) N:o 391/2009 mukaisesti hyväksytyistä laitoksista,

         ON HYVÄKSYNYT TÄMÄN PÄÄTÖKSEN:
   1 artikla
   Kumotaan päätös 2007/421/EY.
   2 artikla
   Liikenteen ja liikkumisen pääosaston pääjohtaja julkaisee viimeistään 31 päivänä elokuuta 2015Euroopan unionin virallisessa lehdessä asetuksen (EY) N:o 391/2009 mukaisesti hyväksytyistä laitoksista luettelon, joka saatetaan aina tarvittaessa ajan tasalle, jotta voidaan ottaa huomioon luettelossa olevissa oikeudellisissa yhteisöissä tapahtuneet muutokset.
   3 artikla
   Tämä päätös on osoitettu kaikille jäsenvaltioille.

      Tehty Brysselissä 24 päivänä huhtikuuta 2015.

            Komission puolesta

         Violeta BULC

            Komission jäsen

      (1)  EUVL L 131, 28.5.2009, s. 11.

      (2)  Komission päätös 2007/421/EC, tehty 14 päivänä kesäkuuta 2007, jäsenvaltioiden neuvoston direktiivin 94/57/EY mukaisesti ilmoittamia tunnustettuja järjestöjä koskevan luettelon julkaisemisesta tehdyn päätöksen 96/587/EY kumoamisesta (EUVL L 157, 19.6.2007, s. 18).

      (3)  Neuvoston direktiivi 94/57/EY, annettu 22 päivänä marraskuuta 1994, alusten tarkastamiseen ja katsastamiseen valtuutettuja laitoksia sekä merenkulun viranomaisten asiaan liittyviä toimia koskevista yhteisistä säännöistä ja standardeista (EYVL L 319, 12.12.1994, s. 20).

      (4)  Euroopan parlamentin ja neuvoston direktiivi 2009/15/EY, annettu 23 päivänä huhtikuuta 2009, alusten tarkastamiseen ja katsastamiseen valtuutettuja laitoksia sekä merenkulun viranomaisten asiaan liittyviä toimia koskevista yhteisistä säännöistä ja standardeista (EUVL L 131, 28.5.2009, s. 47).


title: 2007/242/EY: Neuvoston päätös, tehty 23 päivänä huhtikuuta 2007 , Iraniin kohdistuvista rajoittavista toimenpiteistä annetun asetuksen (EY) N:o 423/2007 7 artiklan 2 kohdan täytäntöönpanosta

text:
               24.4.2007

               FI

               Euroopan unionin virallinen lehti

               L 106/51

      NEUVOSTON PÄÄTÖS,
   tehty 23 päivänä huhtikuuta 2007,
   Iraniin kohdistuvista rajoittavista toimenpiteistä annetun asetuksen (EY) N:o 423/2007 7 artiklan 2 kohdan täytäntöönpanosta
   (2007/242/EY)
   EUROOPAN UNIONIN NEUVOSTO, joka
   ottaa huomioon 19 päivänä huhtikuuta 2007 annetun neuvoston asetuksen (EY) N:o 423/2007 (1) ja erityisesti sen 15 artiklan 2 kohdan,
   sekä katsoo seuraavaa:

               (1)

               Neuvosto antoi 19 päivänä huhtikuuta 2007 asetuksen (EY) N:o 423/2007 Iraniin kohdistuvista rajoittavista toimenpiteistä. Asetuksen 15 artiklan 2 kohdassa säädetään, että neuvosto laatii luettelon 7 artiklan 2 kohdassa tarkoitetuista henkilöistä, yhteisöistä ja elimistä, tarkastelee luetteloa uudelleen ja muuttaa sitä.

               (2)

               Neuvosto on todennut, että tietyt henkilöt, yhteisöt ja elimet täyttävät asetuksen (EY) N:o 423/2007 7 artiklan 2 kohdassa asetetut edellytykset ja että ne olisi näin ollen kirjattava kyseisen asetuksen liitteessä V olevaan luetteloon siinä esitettyjen yksilöllisten ja erityisten perusteiden nojalla,

         ON PÄÄTTÄNYT SEURAAVAA:
   1 artikla
   Tämän päätöksen liitteessä mainitut henkilöt, yhteisöt ja elimet kirjataan asetuksen (EY) N:o 423/2007 liitteenä V olevaan luetteloon.
   2 artikla
   Tämä päätös tulee voimaan päivänä, jona se julkaistaan.
   3 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 23 päivänä huhtikuuta 2007.

            Neuvoston puolesta

            Puheenjohtaja

         F.-W. STEINMEIER

      (1)  EUVL L 103, 20.4.2007, s. 1.

      LIITE

         ”A.   Oikeushenkilöt, yhteisöt ja elimet

                     Nimi

                     Tunnistamistiedot

                     Perusteet

                     1.

                     Aerospace Industries Organisation, AIO

                     AIO, 28 Shian 5, Lavizan, Teheran

                     AIO valvoo Iranin ohjustuotantoa, mukaan lukien Shahid Hemmat Industrial Group, Shahid Bagheri Industrial Group ja Fajr Industrial Group, jotka kaikki on nimetty pakotteiden kohteiksi YK:n turvallisuusneuvoston päätöslauselmassa (UNSCR) 1737 (2006). AIO:n johtaja ja kaksi muuta korkeaa virkamiestä on myös nimetty UNSCR:n 1737 (2006) mukaisesti.

                     2.

                     Armament Industries

                     Pasdaran Av., PO Box 19585/777, Teheran

                     DIO:n (Defence Industries Organization) tytäryhtiö.

                     3.

                     Defence Technology and Science Research Centre (DTSRC) – tunnetaan myös nimellä Educational Research Institute/Moassese Amozeh Va Tahgiaghati (ERI/MAVT Co.)

                     Pasdaran Av., PO Box 19585/777, Teheran

                     Vastaa T&K:sta. DIO:n tytäryhtiö. DTSRC toteuttaa valtaosan hankinnoista DIO:n edun mukaisesti.

                     4.

                     Jaber Ibn Hayan

                     AEOI-JIHRD, PO Box 11365-8486; Teheran; 84, 20th Av. Entehaye Karegar Shomali Street; Teheran

                     Jaber Ibn Hayan on Iranin atomienergiajärjestön (Atomic Energy Organisation of Iran, AEOI) laboratorio, joka osallistuu ydinpolttoainekiertoon liittyvään toimintaan. Se sijaitsee Teheranin ydintutkimuskeskuksessa (TNRC). Iran ei ilmoittanut sitä ydinmateriaalivalvontasopimuksensa määräysten mukaisesti ennen vuotta 2003, vaikka siellä harjoitettiin konversiotoimintaa.

                     5.

                     Marine Industries

                     Pasdaran Av., PO Box 19585/777, Teheran

                     DIO:n tytäryhtiö.

                     6.

                     Nuclear Fuel Production and Procurement Company (NFPC)

                     AEOI-NFPD, PO Box 11365-8486, Teheran, Iran

                     AEOI:n ydinpolttoaineen tuotanto-osasto (NFPD) vastaa ydinpolttoainekierron alan tutkimus- ja kehittämistoiminnasta, mihin kuuluu uraanin etsintä, louhinta, murskaus ja konversio ja ydinjätehuolto. NFPC toimii seuraajana NFPD:lle, AEOI:n alaiselle väliaikaiselle yhtiölle, joka suorittaa tutkimus- ja kehittämistoimintaa ydinpolttoainekierron, myös konversion ja rikastuksen alalla

                     7.

                     Special Industries Group

                     Pasdaran Av., PO Box 19585/777, Teheran

                     DIO:n tytäryhtiö.

                     8.

                     TAMAS Company

                     TAMAS on mukana rikastukseen liittyvässä toiminnassa, joka Iranin on keskeytettävä IAEA:n hallintoneuvoston ja turvallisuusneuvoston vaatimuksen mukaisesti. TAMAS on kattoelin, jonka alaisuuteen on perustettu neljä tytäryhtiötä, joista yksi vastaa uraanin louhinnasta sen konversioon asti ja toinen uraanin käsittelystä, rikastuksesta ja jätteistä.

               B.   Luonnolliset henkilöt

                     Nimi

                     Tunnistamistiedot

                     Perusteet

                     1.

                     Reza AGHAZADEH

                     Synt.aika 15.3.1949. Passi nro S4409483, voimassa 26.4.2000–27.4.2010. Myönnetty Teheranissa. Syntymäpaikka Khoy

                     Iranin atomienergiajärjestön (AEOI) johtaja. AEOI valvoo Iranin ydinohjelmaa ja se on nimetty UNSCR:ssä 1737 (2006).

                     2.

                     Amir Moayyed ALAI

                     Osallisena sentrifugien kokoamisessa ja rakentamisessa. IAEA:n hallintoneuvoston ja turvallisuusneuvoston vaatimuksesta Iranin on keskeytettävä kaikki rikastukseen liittyvät toimet. Tämä koskee kaikkea sentrifugeihin liittyvää työtä. Alai sai presidentti Ahmadinejadilta 27.8.2006 erityistunnustuksen johtotehtävästään sentrifugien kokoamisessa ja rakentamisessa.

                     3.

                     Mohammed Fedai ASHIANI

                     Osallisena ammoniumuranyylikarbonaatin tuotannossa ja Natanzin rikastuslaitoksen johdossa. Iranin on keskeytettävä kaikki rikastukseen liittyvät toimet. Ashiani sai presidentti Ahmadinejadilta 27.8.2006 erityistunnustuksen tehtävästään ammoniumuranyylikarbonaatin tuotantoprosessissa ja Natanzan (Kashan) rikastuslaitoksen johdossa ja rakennussuunnittelussa.

                     4.

                     Haleh BAKHTIAR

                     Osallisena 99,9-prosenttisen magnesiumin tuotannossa. Bakhtiar sai presidentti Ahmadinejadilta 27.8.2006 erityistunnustuksen tehtävästään 99,9-prosenttisen magnesiumin tuotannossa. Tämän puhtausluokan magnesiumia käytetään sellaisen uraanimetallin tuottamiseksi, joka voidaan valaa ydinaseen materiaaliksi. Iran on kieltäytynyt antamasta IAEA:n tutustua asiakirjaan, joka koskee vain ydinasekäyttöön sovellettavia uraanimetallisia puolipalloja.

                     5.

                     Morteza BEHZAD

                     Osallisena sentrifugien komponenttien valmistuksessa. Iranin on keskeytettävä kaikki rikastukseen liittyvä toiminta. Tämä koskee kaikkea sentrifugeihin liittyvää työtä. Behzad sai presidentti Ahmadinejadilta 27.8.2006 erityistunnustuksen tehtävästään sentrifugien monimutkaisten ja arkaluontoisten komponenttien valmistuksessa.

                     6.

                     Tri Hoseyn (Hossein) FAQIHIAN

                     NFPC:n osoite: AEOI-NFPD, PO Box 11365-8486, Teheran, Iran.

                     AEOI:n alaisen ydinpolttoaineen tuotanto- ja hankintayhtiön (NFPC) varapääjohtaja. AEOI valvoo Iranin ydinohjelmaa ja se on nimetty UNSCR:ssä 1737 (2006). NFPC osallistuu rikastukseen liittyvään toimintaan, joka Iranin on keskeytettävä IAEA:n hallintoneuvoston ja turvallisuusneuvoston vaatimuksesta.

                     7.

                     Seyyed Hussein (Hossein) HUSSEINI (HOSSEINI)

                     AEOI:n virkamies, joka osallistuu raskaan veden tutkimusreaktorihankkeeseen (IR40) Arakin laitoksella. UNSCR:n 1737 (2006) mukaan Iranin on keskeytettävä kaikki raskaaseen veteen liittyviä hankkeita koskeva työ.

                     8.

                     Javad KARIMI SABET

                     Novin Energy Company -yhtiön toimitusjohtaja. Karimi Sabet sai presidentti Ahmadinejadilta elokuussa 2006 erityistunnustuksen tehtävästään Natanzin laitoksen ydinlaitteiden kehittämisessä, valmistuksessa, asentamisessa ja käyttöönotossa.

                     9.

                     Said Esmail KHALILIPOUR

                     AEOI:n varajohtaja. AEOI valvoo Iranin ydinohjelmaa ja se on nimetty UNSCR:ssä 1737 (2006).

                     10.

                     Ali Reza KHANCHI

                     NRC:n osoite: AEOI-NRC, PO Box 11365-8486 Teheran/Iran; Faksi: (+9821) 8021412.

                     AEOI:n Teheranin-ydintutkimuskeskuksen (TNRC) johtaja. IAEA perää Iranilta edelleen selvityksiä TNRC:ssä suoritetuista plutoniumin erottamiskokeista ja myös korkeasti rikastetun uraanin hiukkasten esiintymisestä ympäristönäytteissä, jotka on otettu Karajin jätevarastointilaitoksessa. Siellä säilytetään kyseisissä kokeissa käytettyjä köyhdytetystä uraanista valmistettuja kohteita. AEOI valvoo Iranin ydinohjelmaa ja se on nimetty UNSCR:ssä 1737 (2006).

                     11.

                     Hamid Reza MOHAJERANI

                     Mukana uraanin konversiolaitoksen (Uranium Conversion Facility, UCF) tuotantojohtamisessa Esfahanissa. Mohajerani sai presidentti Ahmadinejadilta 27.8.2006 erityistunnustuksen tehtävästään UCF:n tuotantojohdossa ja UF6-yksikön suunnittelussa, rakentamisessa ja asentamisessa (UF6 on rikastuksessa käytetty syöttömateriaali).

                     12.

                     Houshang NOBARI

                     Mukana Natanzin rikastuslaitoksen johdossa. IAEA:n hallintoneuvoston ja turvallisuusneuvoston vaatimuksesta Iranin on keskeytettävä kaikki rikastukseen liittyvä toiminta. Tämä koskee Natanzin (Kashan) rikastuslaitoksen toimintaa. Nobari sai presidentti Ahmadinejadilta 27.8.2006 erityistunnustuksen tehtävästään Natanzin (Kashan) laitoksen tuloksellisessa johtamisessa ja laitossuunnitelman toteuttamisessa.

                     13.

                     Tri Javad RAHIQI

                     AEOI:n Esfahanin ydinteknologiakeskuksen päällikkö. Keskus valvoo uraanin konversiolaitosta Esfahanissa. IAEA:n hallintoneuvoston ja turvallisuusneuvoston vaatimuksesta Iranin on keskeytettävä kaikki rikastukseen liittyvä toiminta. Tämä koskee kaikkea uraanin konversioon liittyvää työtä. AEOI valvoo Iranin ydinohjelmaa ja se on nimetty UNSCR:ssä 1737 (2006).

                     14.

                     Abbas RASHIDI

                     Mukana rikastustoiminnassa Natanzassa. IAEA:n hallintoneuvoston ja turvallisuusneuvoston vaatimuksesta Iranin on keskeytettävä kaikki rikastukseen liittyvä toiminta. Rashidi sai presidentti Ahmadinejadilta 27.8.2006 erityistunnustuksen johtamistoiminnastaan ja merkittävästä tehtävästään 164-sentrifugin rikastuskaskadin tuloksellisessa toiminnassa Natanzassa.

                     15.

                     Abdollah SOLAT SANA

                     Uraanin konversiolaitoksen (UCF) toimitusjohtaja Esfahanissa. Laitos tuottaa syöttöaineen (UF6) Natanzan rikastuslaitoksia varten. Solat Sana sai presidentti Ahmadinejadilta 27.8.2006 erityistunnustuksen tehtävästään. ”


title: Neuvoston päätös (YUTP) 2016/220, annettu 15 päivänä helmikuuta 2016, Zimbabween kohdistuvista rajoittavista toimenpiteistä annetun päätöksen 2011/101/YUTP muuttamisesta

text:
               17.2.2016

               FI

               Euroopan unionin virallinen lehti

               L 40/11

         NEUVOSTON PÄÄTÖS (YUTP) 2016/220,
   annettu 15 päivänä helmikuuta 2016,
   Zimbabween kohdistuvista rajoittavista toimenpiteistä annetun päätöksen 2011/101/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 15 päivänä helmikuuta 2011 päätöksen 2011/101/YUTP (1).

               (2)

               Neuvosto on tarkastellut uudelleen päätöstä 2011/101/YUTP ottaen huomioon Zimbabwen poliittiset tapahtumat.

               (3)

               Rajoittavia toimenpiteitä olisi jatkettava 20 päivään helmikuuta 2017.

               (4)

               Rajoittavat toimenpiteet olisi pidettävä voimassa seitsemän henkilön ja yhden yhteisön osalta, jotka luetellaan päätöksen 2011/101/YUTP liitteessä I. Rajoittavien toimenpiteiden keskeyttämistä olisi jatkettava viiden henkilön osalta, jotka luetellaan päätöksen 2011/101/YUTP liitteessä II.

               (5)

               Päätös 2011/101/YUTP olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2011/101/YUTP seuraavasti:

               1)

               Korvataan 10 artikla seuraavasti:
               ”10 artikla
               1.   Tämä päätös tulee voimaan päivänä, jona se hyväksytään.
               2.   Tätä päätöstä sovelletaan 20 päivään helmikuuta 2017.
               3.   Edellä 4 artiklan 1 kohdassa sekä 5 artiklan 1 ja 2 kohdassa tarkoitettujen toimenpiteiden, siltä osin kuin niitä sovelletaan liitteessä II lueteltuihin henkilöihin, soveltaminen keskeytetään 20 päivään helmikuuta 2017 asti.
               Keskeyttämistä tarkastellaan uudelleen kolmen kuukauden välein.
               4.   Tätä päätöstä tarkastellaan jatkuvasti uudelleen, ja se uusitaan tai sitä muutetaan tarvittaessa, jos neuvosto katsoo, että sen tavoitteita ei ole saavutettu.”

               2)

               Korvataan liite I tämän päätöksen liitteessä I olevalla tekstillä.

               3)

               Korvataan liite II tämän päätöksen liitteessä II olevalla tekstillä.

         2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 15 päivänä helmikuuta 2016.

            Neuvoston puolesta

            Puheenjohtaja

         F. MOGHERINI

      (1)  Neuvoston päätös 2011/101/YUTP, annettu 15 päivänä helmikuuta 2011, Zimbabween kohdistuvista rajoittavista toimenpiteistä (EUVL L 42, 16.2.2011, s. 6).

      LIITE I

            ”LIITE I
            4 JA 5 ARTIKLASSA TARKOITETUT HENKILÖT JA YHTEISÖT
            I   Henkilöt

                        Nimi (ja mahdolliset peitenimet)

                        Tunnistamistiedot

                        Perusteet

                        1.

                        Mugabe, Robert Gabriel

                        Presidentti, syntynyt 21.2.1924
                        Passi: AD001095

                        Hallituksen päämies ja vastuussa toimista, jotka heikentävät vakavasti demokratiaa, ihmisoikeuksien kunnioittamista ja oikeusvaltiota.

                        2.

                        Mugabe, Grace

                        Syntynyt 23.7.1965
                        Passi: AD001159
                        Henkilökortti 63-646650Q70

                        Yhteydessä hallituksen ZANU-PF-ryhmään (Zimbabwe African National Union – Patriotic Front). Toteutti Iron Mask Estate -tilan haltuunoton vuonna 2002; väitetään hankkineen laittomasti suurta hyötyä timanttikaivoksista.

                        3.

                        Bonyongwe, Happyton Mabhuya

                        Keskustiedustelupalvelun pääjohtaja; syntynyt 6.11.1960
                        Passi: AD002214
                        Henkilökortti: 63-374707A13

                        Johtava turvallisuushenkilö, jolla on läheiset yhteydet hallituksen ZANU-PF-ryhmään; osallinen valtion sortopolitiikan kehittämiseen tai johtamiseen. Syytetään siitä, että on vastuussa MDC:n aktivistien kidnappauksesta, kidutuksesta ja surmaamisesta kesäkuussa 2008.

                        4.

                        Chihuri, Augustine

                        Poliisikomentaja, syntynyt 10.3.1953
                        Passi: AD000206
                        Henkilökortti: 68-034196M68

                        Johtava poliisivirkamies ja yhteisen operatiivisen johdon jäsen, läheiset yhteydet ZANU-PF:n sortopolitiikkaan. Tunnustanut julkisesti tukevansa ZANU-PF:ää poliisilain vastaisesti. Kesäkuussa 2009 määräsi poliisin lopettamaan syytetoimet kaikissa tapauksissa, jotka liittyivät kesäkuun 2008 presidentinvaalien alla tehtyihin murhiin.

                        5.

                        Chiwenga, Constantine

                        Zimbabwen puolustusvoimien komentaja, kenraali (entinen armeijan komentaja, kenraaliluutnantti), syntynyt 25.8.1956
                        Passi: AD000263
                        Henkilökortti: 63-327568M80

                        Yhteisen operatiivisen johdon jäsen ja osallinen valtion sortopolitiikan kehittämiseen tai johtamiseen. Käyttänyt armeijaa maatilojen haltuunottoon. Vuoden 2008 vaalien aikana oli yksi väkivaltaisuuksien pääsuunnittelijoista, yhteydessä presidentinvaalin uusintakierroksen järjestämiseen.

                        6.

                        Shiri, Perence (alias Bigboy) Samson Chikerema

                        Ilmavoimien marsalkka (ilmavoimat), syntynyt 1.11.1955
                        Henkilökortti: 29-098876M18

                        Johtava sotilashenkilö ja ZANU-PF:n yhteisen operatiivisen johdon jäsen, osallinen valtion sortopolitiikan kehittämiseen tai johtamiseen. Osallistunut poliittisiin väkivaltaisuuksiin, muun muassa vuoden 2008 vaalien aikana Mashonaland West -maakunnassa ja Chiadzwassa.

                        7.

                        Sibanda, Phillip Valerio (alias Valentine)

                        Zimbabwen kansallisen armeijan komentaja, kenraaliluutnantti, syntynyt 25.8.1956 tai 24.12.1954
                        Henkilökortti: 63-357671H26

                        Johtava sotilashenkilö, jolla on siteitä hallitukseen ja joka on osallinen valtion sortopolitiikan kehittämiseen tai johtamiseen.

                  II   Yhteisöt

                        Nimi

                        Tunnistamistiedot

                        Perusteet

                        1.

                        Zimbabwe Defence Industries

                        10th floor, Trustee House, 55 Samora Machel Avenue, PO Box 6597, Harare, Zimbabwe

                        Yhteydessä puolustusministeriöön ja hallituksen ZANU-PF-ryhmään.”

      LIITE II

            ”LIITE II
            10 ARTIKLAN 3 KOHDASSA TARKOITETUT HENKILÖT
            Henkilöt
            Nimi (ja mahdolliset peitenimet)

                        1.

                        Bonyongwe, Happyton Mabhuya

                        2.

                        Chihuri, Augustine

                        3.

                        Chiwenga, Constantine

                        4.

                        Shiri, Perence (alias Bigboy) Samson Chikerema

                        5.

                        Sibanda, Phillip Valerio (alias Valentine)”.